Document ID: 32006R1873

NEUVOSTON ASETUS (EY, EURATOM) N:o 1873/2006,
annettu 11 päivänä joulukuuta 2006,
edunsaajaryhmien, korvausten antamista koskevien edellytysten ja sellaisten korvausmäärien määrittämisestä, jotka voidaan myöntää keskeytyksettä tai vuorotyössä tehtäviään hoitaville virkamiehille, annetun asetuksen (EHTY, ETY, Euratom) N:o 300/76 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 (1) ja erityisesti henkilöstösääntöjen 56 a artiklan toisen kohdan,
ottaa huomioon komission ehdotuksen, joka on annettu henkilöstösääntökomitean kuulemisen jälkeen,
sekä katsoo, että asetusta (EHTY, ETY, Euratom) N:o 300/76 (2) olisi muutettava sen mukauttamiseksi Euroopan unionin toimielinten muuttuviin vuorotyötarpeisiin,
ON ANTANUT TÄMÄN ASETUKSEN:
1 artikla
Muutetaan asetus (EHTY, ETY, Euratom) N:o 300/76 seuraavasti:
1)
Korvataan 1 artiklan 1 kohdan ensimmäisen alakohdan johdantovirke seuraavasti:
”Virkamiehellä, joka
-
työskentelee yhteisen tutkimuskeskuksen laitoksessa tai välillisessä toiminnassa, ja joka on palkattu tutkimus- ja investointimäärärahoista, tai
-
työskentelee tieto- ja viestintäteknologiapalvelujen yksikössä, turvallisuusyksikössä tai muussa turvallisuuteen liittyviä tehtäviä hoitavassa yksikössä, puhelinkeskus- ja/tai tietopalvelussa, yhteiseen ulko- ja turvallisuuspolitiikkaan (YUTP) ja/tai Euroopan turvallisuus- ja puolustuspolitiikkaan (ETTP) liittyvien operaatioiden tai hätä- ja kriisitilanteiden koordinoinnin tukitehtäviä hoitavassa yksikössä, tai ohjaa tai valvoo teknisiä laitteita, ja joka on palkattu toimintamäärärahoista,
on henkilöstösääntöjen 56 a artiklassa tarkoitettua vuorotyötä tehdessään oikeus korvaukseen seuraavasti:”
2)
Poistetaan 1 artiklan 2 kohdan viimeinen virke.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä joulukuuta 2006.

Labels: 10
9
15